Elżbieta Podleśna er ein kend mannarættindastríðskvinna í Póllandi. Elżbieta varð handtikin, og løgreglan helt henni aftur í fleiri tímar. Telefonin og teldan vórðu tiknar frá henni–sjálvt minniskortið í telduni varð verandi í varðveitslu hjá politinum. Elżbieta er nú ákærd fyri at hava vanært átrúnað. Amnesty heldur ongantíð at tað eigur at vera ein brotsgerð at eiga ella lata øðrum tilfar við einum myndevni av LGBTI-ælabogaflagginum. Vit halda hetta vera enn eitt dømi um tann ágang og mismun, sum ikki bara Elżbieta Podleśna, men eisini onnur LGBTI + -fólk eru fyri nógvastaðni í heiminum, bara fyri at brúka talufrælsið. Skriva undir, so vit fáa lagt trýst á pólska innanríkisráðharran, so at allar ákærur móti Elżbieta Podleśna kunnu verða sleptar og hon sleppur at halda fram við síni friðarligu aktivismu. Katólska kirkjan, sum er sterk í Póllandi, metir samkyndleika at vera eina hóttan móti pólskum virðum. Eisini hevur pólski erkibiskupurin í Krakow, Marek Jedraszewski, sammett LGBTI-rørsluna í landinum við ta reyðu kommunistisku pestina. Sambært pólskari lóggávu eru LGBTI-fólk ikki vard móti hatursbrotsverkum. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.